Jukka Gustafsson

Jukka Tapani Gustafsson (født 1947) er en finsk sosialdemokratisk politiker. Han var Finlands undervisningsminister fra 2011 til 2013.

Han er utdannet magister i samfunnsvitenskap fra 1976. Fra 1977 til 1987 var han instruktør og rektor ved Metallarbetarnas Murikka-Institut, fagbevegelsens kurssenter ved Tammerfors.

I 1976 ble han valgt inn i bystyret i Tammerfors. Siden 1987 har Gustafsson vært valgt til Finlands riksdag fra Birkalands valgkrets (før 1999 kalt Tavastehus läns nordre valgkrets). Han har særlig arbeidet med undervisnings- og idrettsspørsmål. Ved Jyrki Katainens regjeringsdannelse i 2011 ble Gustafsson undervisningsminister, og satt frem til 2013.

Gustafsson har vært aktiv fotballspiller, og spilte i den øverste ligaen for Tampereen Pallo-Veikot i 1971. Han var nestleder i Finlands Bollförbund fra 1991 til 2006.

 Referanser 

 Eksterne lenker 


Kategori:Finske undervisningsministre
Kategori:Finske riksdagsmedlemmer
Kategori:Finske fotballspillere
Kategori:Personer fra Åbo
Kategori:Fødsler i 1947